**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje podrške Ministarstvu prosvete, nauke i tehnološkog razvoja u procesu evaluacije sistema akreditacije javno priznatog organizatora aktivnosti obrazovanja odraslih**

Vlada Republike Srbije dobila je donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

**Ciljevi angažovanja**

Od angažovane organizacije se očekuje analiza elemenata procesa uspostavljanja i razvoja sistema akreditacije javno priznatog organizatora aktivnosti obrazovanja odraslih (u daljem tekstu:JPOA), procena indikatorima izdvojenih svojstava i nivoa njihove razvijenosti u okviru sistema, kao i davanje predloga za poboljšanje sistema akreditacije JPOA, kao podrška razvoju kvaliteta obrazovanja odraslih kod JPOA.

### Kontekst zadataka

Ovaj projektni zadatak predstavlja podršku Ministarstvu prosvete, nauke i tehnološkog razvoja (u daljem tekstu: MPNTR) u procesu razvoja kvaliteta obrazovanja odraslih kod JPOA. Uzimajući u obzir da je uvođenje sistema vrednovanja kvaliteta ustanova za neformalno obrazovanje odraslih jedan od ciljeva Godišnjeg plana obrazovanja odraslih za 2020.godinu, da je u prethodnom periodu stečeno značajno iskustvo u postupku odobravanja statusa JPOA, kao i da je došlo do promena zakonodavnog i institucionalnog okvira za sprovođenje postupka odobravanja statusa JPOA, stekli su se uslovi za vrednovanje već uspostavljenog sistema. Rezultati evaluacije biće korišćeni kao polazna osnovu za (re)definisanje postojećih standarda/podzakonskih akata za akreditaciju kada je u pitanju program, kadar, prostor, oprema i nastavna sredstava za sticanje statusa JPOA, kao i za donošenje novih podzakonskih akata kojima će bliže biti uređeni standardi za samovrednovanje i eksterno ocenjivanje kvaliteta rada JPOA.

### Projektni zadatak i opis posla/očekivani rezultati

Odabrana organizacija će vršiti evaluaciju sistema akreditacije JPOA u skladu sa sledećim elementima, odnosno pokazateljima:

**Tabela 1**

|  |  |  |
| --- | --- | --- |
| **Elementi izdvojeni za evaluaciju** | **Učesnici u postupku evaluacije** | **Indikatori po elementima** |
| **Zakonodavni okvir** | Ministarstvo prosvete, nauke i tehnološkog razvoja  Agencija za kvalifikacije  Sektor za inspekcijske poslove | U obzir je potrebno uzeti najmanje sledeća (pod)zakonska akta i srodne procedure:   * Zakon o nacionalnom okviru kvalifikacija Republike Srbije; * Zakon o obrazovanju odraslih; * Pravilnik i bližim uslovima u pogledu programa, kadra, prostora, opreme i nastavnih sredstava za sticanje statusa JPOA; * Pravilnik o vrsti, nazivu i sadržaju obrazaca i načinu vođenja evidencije i nazivu, sadržaju i izgledu obrazaca javnih isprava i uverenja u obrazovanju odraslih; * Procedura odobravanja statusa JPOA; * Procedura praćenja ispunjenosti uslova za odobravanje statusa JPOA; * Procedura praćenja ispunjenosti uslova za zadržavanje statusa JPOA; * Spoljašnji sistem praćenja i unapređivanja kvaliteta rada JPOA. |
| **JPOA** | Organizacije koje su stekle status JPOA | * Procedura sticanja statusa JPOA (indikatori za procenu procesa sticanja statusa JPOA); * Planiranje obrazovnih aktivnosti/ obuka; * Akreditovani programi stručnih obuka za odrasle (indikatori kvaliteta programa); * Neophodni uslovi za ostvarivanje programa JPOA (indikatori nivoa ispunjenosti neophodnih uslova za ostvarivanje programa JPOA); * Praćenje i procenjivanje učinka polaznika obuke (fazne i završne procene); * Kadrovi za realizaciju programa (postojeći – potrebni; indikatori za procenu kvaliteta kadrova; analiza posla andragoga/ psihologa/ bibliotekara u okviru celokupnog obrazovnog ciklusa; obrazovne potrebe kadrova za daljim usavršavanjem; predlog sistema i programa daljeg usavršavanja kadrova na osnovu snimljenih potreba – predlog standarda andragoških kompetencija kadrova u JPOA); * Obuke za usavršavanje kadrova JPOA (indikatori kvaliteta obuke); * Proces priznavanja ranije završenih relevantnih obuka kadrova JPOA (indikatori za procenu procesa); * Unutrašnji sistem razvijanja, unapređivanja i upravljanja kvalitetom rada JPOA; * Spoljašnji sistem podrške razvijanju, unapređivanju i upravljanju kvalitetom JPOA. |
| **Obuke za usavršavanje kadrova za rad u JPOA** | Osobe koje su završile obuke | * Zadovoljstvo i druge povratne informacije vezane za procene različitih aspekata i elemenata obuka; * Povratne informacije vezane za procene različitih aspekata i elemenata „Domaćeg istraživačkog rada“; * Potrebe za daljim usavršavanjem. |
| Organizatori obuke za usavršavanje kadra za rad u JPOA | * Procene različitih aspekata i elemenata programa obuka i njene realizacije saradnika koji su autori obuka i koji su obuke realizovali; * Učinak postignut na „Domaćem istraživačkom radu“; * Potrebe za daljim usavršavanjem. |
| **Proces priznavanja ranije uspešno završenih relevantnih obuka** | Kadrovi koji su prošli proces priznavanja ranije uspešno završenih relevatnih obuka | * Procene različitih aspekata i elemenata sistema i procesa priznavanja ranije uspešno završenih relevatnih obuka. |
| Strukovno udruženje andragoga |
| **Akreditovani programi obuka** | Osobe koje su vršile procene programa obrazovanja odraslih | * Proces akreditacije; * Kriterijumi za procenu/odobravanje programa obuka; * Akreditovani programi stručnih obuka za odrasle (različiti elementi); * Relacija program – realizacija; * Predlozi za unapređivanje programa; * Metodologija procene programa obuke. |
| **Socijalno partnerstvo u oblasti obučavanja odraslih** | Uzorak predstavnika strukovnih udruženja, Unije poslodavaca Srbije, Privredne komore Srbije, Nacionalne službe za zapošljavanje, lokalnih samouprava i drugih relevatnih institucija, predstavnici resornih ministarstava. | * Potrebe tržišta rada za obukama; * Informisanost o mogućnostima obrazovanja/obučavanja odraslih; * Načini promovisanja obrazovanja/ obučavanja odraslih kod različitih ciljnih grupa; * Saradnja Privredne komore Srbije, Nacionalne službe za zapošljavanje sa JPOA. |

Prilikom evaluacije potrebno je da organizacija koristi pristup zasnovan na triangulaciji, koji podrazumeva posmatranje, odnosno istraživanje problema (elemenata za evaluaciju definisanih u *Tabeli 1*) iz više uglova, odnosno korišćenje više tehnika i instrumenata. Za svaki od elemenata za evaluaciju definisanih u *Tabeli 1*, a prateći indikatore po elementima, potrebno je koristiti više istraživačkih tehnika (najmanje po dve) i shodno njima odgovarajuće instrumente. Od tehnika i instrumenata potrebno je koristiti: analizu dokumentacije (protokoli za analizu dokumentacije); intervjuisanje (protokol za intervju); anketiranje (upitnici); i rad sa fokus grupama (sprovođenje radionica prema unapred pripremljenom scenariju).

**Očekivani rezultati:**

* Akcioni plan istraživanja;
* Izveštaj o sprovedenim analizama i rezultatima evaluacije niza relevantnih elemenata procesa uspostavljanja i razvoja JPOA, koji su opisani u *Tabeli 1* i koji su dogovoreni sa MPNTR prilikom usvajanja Prvog izveštaja (*Inception report*). Sastavni deo izveštaja su:
* Analiza trenutne situacije i predlozi za unapređivanje sistema akreditacije JPOA;
* Analiza trenutne situacije i predlozi za razvoj sistema za samovrednovanje radi poboljšanja kvaliteta funkcionisanja JPOA;
* Analiza postojećeg stanja i predlozi za uspostavljanje sistema eksternog ocenjivanja kvaliteta rada JPOA.

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021. godine. Organizacija koja ispuni kriterijume će biti angažovana u periodu odpočetka jula 2020. do 31.januara 2021.

**\*\*\***

Pozivaju se zainteresovane organizacije da podnesu svoju ponudu za pružanje navedenih usluga.

**Zainteresovana organizacija treba da ispunjava sledeće uslove:**

Organizacija ima sledeće iskustvo (najviše 40 bodova)

* 10 godina iskustva u pružanju podrške razvoju sistemu obrazovanja odraslih Republike Srbije;
* Iskustvo u vrednovanju sistema neformalnog obrazovanja odraslih.

**Predloženi članovi tima treba da ispunjavaju sledeće uslove:**

Predloženi ključni članovi timaimaju sledeće karaktersitike (najviše 60 bodova)

1. Ključni ekspert (35 bodova)

* Doktorat iz oblasti društvenih nauka, pri čemu će doktorat iz oblasti andragogije biti posmatran kao prednost;
* Učešće u razvoju i kreiranju obrazovnih politika Republike Srbije, učešće u razvoju politika iz domena obrazovanja odraslih će biti posmatrano kao prednost;
* Poznavanje zakonodavnog i institucionalnog okvira sistema obrazovanja odraslih Republike Srbije, neformalnog obrazovanja uključujući i standarde za odobravanje statusa JPOA;
* Najmanje 10 godina relevantnog iskustva u razvoju i implementaciji sistema obrazovanja odraslih Republike Srbije, odnosno sistema neformalnog obrazovanja odraslih;
* Učešće u razvoju NOK Srbije će biti posmatrano kao prednost;
* Učešće u procesu evaluacije sistema obrazovanja odraslih, neformalnog obrazovanja, sistema akreditacije ustanova za neformalno obrazovanje i sl.;
* Učešće u nacionalnim i/ili EU projektima relevantnih za razvoj sistema obrazovanja odraslih;
* Članstvo u stručnim, ekspertskim telima referentnih za sistem obrazovanja odraslih;
* Objavljeni stručni i naučni radovi relevantni za sistem obrazovanja odraslih, neformalno obrazovanje, NOK i sl. radovi iz domena evaluacije obrazovanja odraslih će biti posmatrani kao prednost.

2. Članovi ekspertskog tima (25 poena)

* Visoko obrazovanje, pri čemu će obrazovanje iz oblasti andragogije biti posmatran kao prednost;
* Poznavanje zakonodavnog i institucionalnog okvira sistema obrazovanja odraslih Republike Srbije, neformalnog obrazovanja uključujući i standarde za odobravanje statusa JPOA;
* Radno iskustvo u pružanju podrške razvoju sistema neformalnog obrazovanja odraslih;
* Iskustvo u istraživačkom radu i korišćenju različitih tehnika i instrumenata (analiza dokumentacije intervjuisanje; anketiranje, rad sa fokus grupama i sl.);
* Učešće u projektima relevantnim za razvoj sistema obrazovanja odraslih;
* Odlično znanje engleskog jezika;
* Dobre analitičke veštine, pisanje i izveštavanje;
* Odlične komunikacione veštine.

**Izjava o zainteresovanosti treba da sadrži sledeće informacije:** 1) informacije o organizaciji na srpskom jeziku (popuniti formular dat u Prilogu 1); 2) informacije o iskustvu organizacije u realizaciji sličnih aktivnosti iz kojih se mogu videti kvalifikacije i sposobnosti za sprovodjenje projektnog zadatka (na srpskom jeziku; popuniti formular dat u Prilogu 2), 3) biografije ključnog eksperta i ostalih članova tima na engleskom jeziku.

# Izbor će se vršiti primenom metode: “Izbor na osnovu kvalifikacija konsultanata“, u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31. decembra 2021, koji možete pogledati na <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Molimo da izjavu o zainteresovanosti dostavite elektronskom poštom na adresu [a.roncevic@gov.rs](mailto:biljana.bozovic@gov.rs) najkasnije **do 01. jula 2020. godine do 16h**.

## PRILOG 1

**OBRAZAC IZJAVE O ZAINTERESOVANOSTI**

Izražavamo zainteresovanost za podršku Ministarstvu prosvete, nauke i tehnološkog razvoja u procesu evaluacije sistema akreditacije javno priznatog organizatora aktivnosti obrazovanja odraslih

|  |  |
| --- | --- |
| **Naziv Aplikanta (pravnog lica)** |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB** |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba***  ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJE KLJUČNOG EKSPERTA** I **ČLANOVA TIMA** (na engleskom jeziku)